Viimasel ajal julgete rõiva- ja aksessuaarivalikutega silma paistnud Michelle Obama valis ka Stockholmis Globeni kontserthallis toimunud raamatututvustusel selga ühe omanäolisema disaini poolest tuntud Rootsi brändi.
Nimelt kandis USA endine esileedi Acne Studio poolt disainitud mündirohelist pükskostüümi, mis on inspireeritud moemaja tulevasest sügistalvisest kollektsioonist. Kuigi kaheosaline komplekt on disainitud spetsiaalselt Obamale, on siiski sellega sarnaseid komplekte võimalik tuleval sügisel ka tavainimestel osta.
Mis selline, jakist ja pükstest koosnev, komplekt maksta võiks, ei oska keegi arvata. Samas odav see ilmselt olema ei saa, sest Acne on tuntud kui üks kallimaid luksusbrände, kus jakkide ja pükste hinnad võivad küündida ka tuhandetesse eurodesse.